Účastník ZPC	
Meno, priezvisko, titul:	Mgr. Jaroslava Markofová,PhD.	
Úsek:		
	
Zahraničná pracovná cesta	
Miesto konania – štát, mesto:	Brusel, Belgicko	
Organizátor:	Európska komisia, Generálny direktoriát pre vzdelávanie a kultúru (DG Education & Culture – DG EAC)	
Termín:	11.6 – 12.6.2015	
Účel:	6. zasadnutie OMC PS ku kľúčovej kompetencii 8 Európskeho referenčného rámca pre celoživotné vzdelávanie: Kultúrne povedomie a prejavy	
Rokovací jazyk:	angličtina	
Rámcový program : Príloha A ( Agenda)	
Stručný priebeh : 	
11. jún – privítanie a rekapitulácia najdôležitejších záverov a výstupov z predchádzajúceho zasadnutia pracovnej skupiny v Rige; prezentácia priorít Európskeho plánu rozvoja kultúry pre nasledujúce trojročné obdobie - DG EAC Catherine Magnant; predstavenie misie, cieľov a stanov ACEnet siete jej novozvolenou predsedníčkou; prof. Ernst Wagner a L. Vermeersch predstavili revidované príklady dobrej praxe a možnosti ich začlenenia do pripravovaného manuálu, časť „Koncepty“; nasledovalo zhodnotenie významu a prínosu národných prípadových štúdií vo vzťahu k ôsmej kľúčovej kompetencii a formulácia  konkrétnych odporúčaní k manuálu; prezentácia známeho hip-hopera Jonziho („Breakin Convention“ London) ako inšpirácie a príkladu dobrej praxe z prostredia významnej subkultúry majúcej vplyv na mladú generáciu. Práca v troch pracovných skupinách – zhodnotenie príkladov dobrej praxe z danej oblasti. Delegácia SR zaslala dva príklady dobrej praxe (ZUŠ, výchovné koncerty), na mieste boli prezentované ďalšie príklady. Celkovo krajiny zaslali 42 dobrých príkladov, 9 ČŠ nezaslalo žiadne príklady. Zástupca SR bol predsedom a raportérom jednej z PS. 
12.jún – prezentácia a plenárna diskusia k druhej kapitole pripravovaného manuálu; práca v malých skupinách a formulácia odporúčaní k praktickej implementácii kľúčovej kompetencie kultúrne povedomie a prejavy vo vzťahu k jednotlivým kľúčovým aktérom a politikám; prezentácia jednotlivých odporúčaní a diskusia k nim; zhrnutie a závery. Pracovná skupina sa stretne na poslednom záverečnom zasadnutí na prelome septembra a októbra 2015, kde by mala byť prezentovaná finálna verzia manuálu, ktorú budú v auguste, najskôr editovať vybrané krajiny a následne (v septembri) prejde materiál pripomienkovaním zo strany zástupcov všetkých zainteresovaných krajín.  
Posledné siedme stretnutie je naplánované na prelome septembra a októbra 2015.
 Zástupcovia Slovenska boli spolu s Írskom, Holandskom, Fínskom, Portugalskom a Belgickom (Flámska komunita) prizvaní k editovaniu finálnej verzie pripravovaného manuálu, ktoré sa má uskutočniť v druhej polovici augusta. 	
Odporúčania a závery :  	
Dôraz je kladený na jasnú, zrozumiteľnú a adresnú formuláciu odporúčaní k implementácii kľúčovej kompetencie kultúrne povedomie a prejavy vo vzťahu, a z pozície Slovenskej republiky, najmä k aktérom formálneho vzdelávania a to tak vo väzbe na kultúrne ako aj vzdelávacie politiky.  Túto logiku a stratégiu reprezentatívne ilustrujú dve prípadové štúdie, a odporúčania formulované na poslednom zasadnutí. Rokovaní sa spravidla zúčastňujú dvaja zástupcovia/zástupkyne ČŠ EÚ. Za SR sa na ostatnom zasadnutí zúčastnili Kálmán Petőcz a Jaroslava Markofová. Doteraz sa v účasti alternovali. Vzhľadom k tomu, že rokovania sa blížia k záveru a zástupcovia SR sú člnmi užšie editorského tímu, odporúčame, aby aj na poslednom zasadnutí PS bola SR zastúpená v plnej zostave.	
Očakávaný prínos :	
Výsledok práce pracovnej skupiny bude mať prínos pre všetkých aktérov formálneho, neformálneho a informálneho vzdelávania v procese projektovania, implementácie, realizácie a hodnotenia kultúrneho a umeleckého vzdelávania. Prínosné budú aj príklady dobrej praxe, resp. prípadové štúdie, ktoré prakticky demonštrujú podobnosti a paralely v prístupe k umeleckému a kultúrnemu vzdelávania, i k implementácii kľúčovej kompetencie kultúrne povedomie a prejavy.	
Prehľad prinesenej dokumentácie a miesto jej uloženia	
Dokumentácia je prístupná v elektronickej forme členom a členkám PS zo sekretariátu EK.	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
Súhlasím so zverejnením správy na internete.	
Správu vypracoval:  Mgr.Jaroslava Markofová,PhD.	
Dátum:15.6.2015	
Správu schválil: Mgr. Petra Fridrichová, PhD.